Spice Girls is terug! | SARIE
FOTO: Instagram / @melb	Verwante Artikels
Spice Girls is terug!	deur Fanie Cronjé
Twee Spice Girls-skokke in een week. Eers bieg Posh Spice (Victoria Beckham) dat sy nooit gesing het nie. En nóú het die ander meisies aangekondig die Spice Girls is terug om ons lewens op te spice. Sonder Victoria, natuurlik.
Ginger Spice (Geri Halliwell), Scary Spice (Melanie Brown) en Baby Spice (Emma Bunton) werk aan materiaal vir hul nuwe album, berig The Mirror.
Melanie het ’n foto saam met Geri en Emma op sosiale media gedeel. Sy het glo aan The Mirror vertel dat dié drie besig is met ’n nuwe Spice Girls-album.
Ahhhhh had a lovley morning with you baby A photo posted by Mel B (@officialmelb) on May 12, 2016 at 5:02am PDT
Met 80 miljoen albumverkope wêreldwyd het die Britse popgroep Spice Girls hul merk in die geskiedenis gemaak. En vanjaar is dit die 20ste herdenking van hul eerste treffer-liedjie, “Wannabe”.
Victoria is nie al lid wat besluit het om die nuwe album te ignoreer nie. Sporty Spice (Melanie Chisholm) is glo ook nie lus om deel te wees van hierdie hoofstuk nie.
Melanie het besluit om eerder op haar eie loopbaan te fokus, berig Daily Mail.
En Victoria se passie vir mode het haar as ŉ styl-ikoon gevestig. Die Victoria Beckham-handelsmerk is vandag £30 miljoen (sowat R655 miljoen) werd. Die afgelope week het sy koppe laat draai op die Cannes-rolprentfees se rooi tapyt. Sy werk ook saam met Estée Lauder aan ŉ nuwe grimeerreeks.
A photo posted by Victoria Beckham (@victoriabeckham) on May 11, 2016 at 11:37am PDT
Maar dis nie al 90’s-popgroep wat ’n reünie hou nie. Dis ook vanjaar die 20ste herdenking van die Backstreet Boys. Verlede jaar het een van die lede, Nick Carter, vir Scary Spice op sosiale media gevra of hulle nie saam kan toer nie. What do you say @OfficialMelB #backstreetboysspicegirlstour could be epic! #NickCarter #backstreetboys — Nick Carter (@nickcarter) October 9, 2015
As die nuus vir jou te groot is, moet jy dalk soos Victoria maak.
Bisarre Bieber: Wat’s fout met Justin?
christal van rensburg
Melanie Chisholm is Sporty Spice, nie Scary Spice nie.
Hi Christal, jy’s 100% reg – ons stel dit gou reg! Ons blameer maar Vrydag die 13de x